Irene López Goñi

Irene López Goñi (Iruñea, Nafarroa Garaia, 1959) irakaslea, pedagogoa da. 

 Bizitza 
Pedagogian lizentziatu zen Euskal Herriko Unibertsitatean, eta doktoregoa lortu Nafarroako Ikastolen historiari buruzko tesi batekin, zeinak Euskal Herriko Unibertsitateko Batzorde doktoregoko sari berezia jaso zuen.

 Lan ibilbidea 
Irene López-Goñi, Nafarroako Unibertsitate Publikoko, Irakasletzaren Prestakuntzako Graduaren irakaslea da. Nafarroako Unibertsitate Publikoko irakasle elkartu lanetan hasi zen 1996an.

Pedagogia arduradun gisa Nafarroako Ikastolen Elkartean, maila desberdinetako irakasleria zein zuzendarien taldeen dinamizatzaile eta koordinatzailea da. Kongresu ezberdinetan parte hartu du. Ikerketa-eremu nagusi hauexek ditu: Hezkuntzaren Historia, Hezkuntza Konparatua eta Irakasleen Prestakuntzari buruzko nazioarteko aldeak. Hezkuntzaren Historiari buruz gutxienez bi liburu argitaratu ditu, baita konparaziozko pedagogia artikulu ugari ere.

Nafarroako Gobernuak finantzatu duen Europako Irakaskeriaren prestakuntzari buruzko ikerketa proiektu baten zuzendaria izan da.

2015ean, beste lankide batzuekin batera liburu bat argitaratu zuen: Hacia un curriculum Guiado por las Competencias. Propuestas para la Acción.

 Lanak 
Hainbat lan argitaratu ditu, besteak beste:

 Lankidetzan 

 Hacia Un Currículum Guiado Por Las Competencias: Propuesta Para La Acción (2014), Jesus Maria Goñi Zabalarekin batera, 336 or., ISBN 9788497692939 
 Ausartedia: [eraskusketa] (2012). Nafarroako Unibertsitate Publikoa, Faustino Aizkorberekin batera, ISBN 978-84-9769-278-6
 Ikastola: un movimiento popular y pedagógico: historia de las ikastolas en Navarra (2007), Iruñea: Euskara Kultur Elkargoa, ISBN 978-84-932845-3-4
 Evaluación (1998), Nafarroako Ikastolen Elkartea, Nafarroako Unibertsitate Publikoa. ISBN 84-605-7537-3

 Aintzatespenak 

 2023an, Nafarroa Oinez bestaren baitan Nafarroako Ikastolen Elkarteak (NIE) Etxarri Aranazko Kultur Etxean omendu zuen NIE-ko arduradun pedagogikoa, Irene López-Goñi, 30 urteko ibilbidearen ondoren erretiroa hartu zuena.

 Erreferentziak 

 Kanpo estekak 

Kategoria:Iruindarrak
Kategoria:Euskal Herriko pedagogoak
Kategoria:Emakume pedagogoak
Kategoria:Euskal Herriko irakasleak
Kategoria:Emakume irakasleak